সে-বইটি ছাপা হয়েছিল দুর্লঙ্ঘ্য এক গোপনতার শর্তে। প্রেসের শর্ত ছিল – সিদ্ধেশ্বর সেনকে জানানো যাবে না যে তাঁরা ছাপছেন। আমি ‘কালান্তর’ প্রেসের সঙ্গে যোগাযোগ রাখতাম। প্রুফ দেখে দিতাম বা ব্যাগে ভরে নিয়ে ‘পরিচয়’-এ এসে অরুণ সেন-কে দিতাম। দেখে, অরুণ আমাকে ফেরৎ দিতেন। আমি প্রেসে দিয়ে আসতাম। সিদ্ধেশ্বর সেন পুলিশের গোয়েন্দা-কুকুরের ঘ্রাণশক্তি সত্ত্বেও এই বিপ্লবী গোপনতার ঘের ভাঙতে পারেন নি। বিমর্ষ হয়ে থাকতেন।